GST
స్టాక్‌ మార్కెట్లపై జిఎస్‌టి ఎఫెక్ట్‌!
ముంబయి, మే 20: దేశీయ స్టాక్‌ మార్కెట్లలో జిస్‌టి శ్లాబ్‌రేట్ల ప్రభావం ఎక్కువ కనిపించిం ది. భారీ హెచ్చుతగ్గుల మధ్య కదిలిన దేశీయ స్టాక్‌ మార్కెట్లు చివరికి స్వల్పలాభాలతోనే సరిపెట్టుకున్నాయి. ట్రేడింగ్‌ చివరికి సెన్సెక్స్‌ 30పాయింట్లు పెరిగి 30,465 పాయింట్లవద్ద నిలిస్తే ఎన్‌ఎస్‌ఇ నిప్టీ మాత్రం రెండు పాయింట్లు పెరిగి 9428 వద్ద స్థిరపడింది. తొలుత భారీ లాభాలతో ప్రారంభం అయినా మధ్యస్థానికల్లా పెరిగిన అమ్మకాలతో నష్టాల్లోకి వెళ్లాయి. తిరిగిచివరిలో కోలుకు న్నాయి. సెన్సెక్స్‌ 30,712 పాయింట్లు, 30,338 పాయింట్ల మధ్య ఊగిసలాడితే నిఫ్టీ గరిష్టంగా 9505పాయింట్లు కనిష్టంగా 9391 పాయింట్లు మధ్య కదలాడింది. జిఎస్‌టి రేట్లలో నిత్యా వసరాలపై ఐదుశాతానికే పన్ను కట్టడిచేయడంతో ఎఫ్‌ఎంసిజి కౌంటర్లు జోరందుకున్నాయి. దీనితో ఎన్‌ఎస్‌ఇలో ఈ రంగం రెండుశాతంపెరిగింది. మరోపక్క నాలుగోత్రైమాసికంలో ఎస్‌బిఐ మంచి ఫలితాలు ప్రకటించడంతో పిఎస్‌యు బ్యాంకు సూచి ఒకటిశాతం బలపడింది. ఐటి దాదాపు ఒకటిశాతం నీరసించింది.
నిఫ్టీ దిగ్గజా ల్లో ఏసియన్‌ పెయింట్స్‌, బిఇసిఎల్‌, ఐషర్‌, హిందాల్కో, టిసిఎస్‌, ఐబి హౌసింగ్‌, టెక్‌ మహీంద్ర, ఇండస్‌ ఇండ్‌, మారుతి, బాష్‌, 1-2శాతం మధ్య నష్టపోయాయి. అయితే ఐటిసి, ఎస్‌బ్యాంకు, యాక్సిస్‌బ్యాంకు, ఎస్‌బిఐ, హెచ్‌యుఎల్‌, టాటామోటార్స్‌, బ్యాంక్‌ ఆఫ్‌ బరోడాలు మాత్రం 1-3శాతం మధ్య పెరిగాయి. గడచిన ఏడు ట్రేడింగ్‌లలో విదేశీ ఇన్వెస్టర్లు నాలుగువేల కోట్లవిలువైన షేర్లు కొనుగోలుచేస్తే బుధవారం ఒక్కసారిగా 731కోట్లకుపైగా స్టాక్స్‌ విక్రయాలు జరిగాయి. గురువారం కూడా 361 కోట్లు విక్రయించారు. దేశీయ ఫండ్స్‌మాత్రం 898 కోట్ల విలువైన స్టాక్స్‌ కొనుగోలు చేశాయి. భారీఎత్తున ఊగిస లాడిన స్టాక్‌ మార్కెట్లు మిడ్‌సెషన్‌లో అమ్మ కాలు ఎక్కువ జరిగాయి. బిఎస్‌ఇలో మిడ్‌ క్యాప్స్‌ సూచి 0.7శాతం క్షీణించింది. స్మాల్‌క్యాప్‌ సూచి కూడా 0.9శాతం నీరసించింది. ట్రేడింగ్‌ జరిగిన మొత్తం షేర్లలో 1776నష్టపోయాయి. 971 స్టాక్స్‌ లాభాల్లో ముగిసాయి. బిఎస్‌ఇలో ఆటో సూచి 0.5శాతం దిగజారింది. జిఎస్‌టి రేట్ల ప్రభావమే కారణమని తేలింది. రెండురోజుల పాటు జరిగిన జిఎస్‌టి మండలి సమావేశం స్టాక్‌ మార్కెట్లపై ఎక్కువ ప్రభావం చూపించింది.
మొత్తం 1200 ఉత్పత్తులకు జిఎస్‌టి పన్ను శ్లాబ్‌లను నిర్ధారణ చేయడంతో ఎక్కువశాతం ఉత్పత్తు లన్నీ 5,12,18శాతం మధ్యనే ఉన్నాయి. బిఎస్‌ఇ ఎఫ్‌ఎంసిజిసూచి మూడుశాతానికిపైగా లాభపడింది. ఐటిసి, హిందూస్థాన్‌ యూనిలీవర్‌ తమ గరిష్టస్థాయికి దూసుకు వెళ్లాయి. కాల్గేట్‌పామోలివ్‌ అత్యధికంగా లాభపడి 3.5శాతం పెరిగింది. ఇక ఆటోరంగపరంగా ప్రభావం పెరిగింది. 28శాతం పన్ను రేట్‌, సెస్‌ ఉంటుందన్న ప్రకటనతో కుమ్మింగ్స్‌ ఇండియా ఎక్కువ వెనకబడింది. 8.3శాతం నష్టపోగా ఎంఅండ్‌ఎం, మారుతి, భారత్‌ఫోర్జ్‌, ఐషర్‌మోటార్స్‌ వంటివి 0.5 నుంచి 1.5శాతం నష్టపోయాయి. ఇక ఆసియా మార్కెట్లపరంగా పాన్‌నిక్కీ 0.1శాతం ర్యాలీతీసింది. ఆస్ట్రేలియా షేర్లు 0.25శాతం దిగజారాయి. చైనా షేర్లు స్వల్పమార్పులు చోటుచేసుకున్నాయి. ఈ వారంలో 0.4శాతంపెరిగాయి. హాంకాంగ్‌హ్యాంగ్‌సెంగ్‌ 0.3శాతం ముందుకు దూకింది. ఇక యూరోపియన్‌ మార్కెట్లపరంగా స్టాక్స్‌600 సూచి 0.46శాతంపెరిగింది.